Anna Țivilova, noua stea în ascensiune de la Kremlin. Cum a ajuns nepoata "țarului" Putin să primească o înaltă funcție guvernamentală
Anna Țivilova este noua stea în ascensiune din Ministerul rus al Apărării și are influență în cercul restrâns al președintelui Vladimir Putin. Ea este prima rudă căreia liderul rus i-a acordat public o funcție guvernamentală. Potrivit a cinci persoane apropiate Kremlinului, fiica vărului decedat al lui Putin a fost numită secretar de stat pentru armată la sfârșitul săptămânii, după ce în iunie președintele o numise ministru adjunct, relatează Bloomberg.